钦定古今图书集成/理学汇编/字学典/第052卷 > 张怀瓘书断 > 《赠道士张谦中》饶节
## 钦定古今图书集成/理学汇编/字学典/第052卷 > 张怀瓘书断 > 《赠道士张谦中》饶节

道人须眉似民部，平生篆隶心独苦。世间笔墨一点
无，骎骎气象追千古。道人得师在何许，秦汉鼎彝周
石鼓。若峄山碑若诅楚，二李而下初不数。异时心醉
不窥园，依绳作直规作圆。一朝妙解古人意，脱落尺
度诚其天。嗟君绝艺世无敌，勿示时流渠未识。我亦
当年好古人，推席为君三叹息。